DEADPOOL 3: Jambang Hugh Jackman Kembali Lebat Seperti ‘Old Man Logan’ Dalam Gambar Terbaru
Produksi Deadpool 3 telahpun bermula di UK, dan Hugh Jackman juga sudahpun tiba di negara tersebut dan bersedia untuk kembali meneruskan peranannya sebagai Wolverine.  Pelakon itu telah pun mengucapkan selamat tinggal pada watak ikoniknya susulan tayangan filem Logan pada 2017, tetapi memandangkan francais X-Men telah kembali ke Marvel Studios, dan yang paling penting, demi rakan baiknya Ryan Reynolds, Jackman kini kembali memainkan watak kegemaran ramai dalam filem terbaru Deadpool yang akan datang.  Antara persediaan yang dibuat Jackman sudah tentunya jambang pada wajahnya, dan gambar terbaru yang dikongsikan di Twitter telah menunjukkan dia kini kelihatan seperti Old Man Logan.  LFG! pic.twitter.com/cFcVI1GPUD— Hugh Jackman (@RealHughJackman) June 12, 2023 LFG! pic.twitter.com/cFcVI1GPUD— Hugh Jackman (@RealHughJackman) June 12, 2023 Deadpool 3 bakal menyaksikan kepulangan Karan Soni (Dopinder), Leslie Uggams (Blind Al), Morena Baccarin (Vanessa), Stefan Kapicic (Colossus), Brianna Hildebrand (Negasonic Teenage Warhead), Shioli Kutsuna (Yukio), dan Rob Delaney (Peter). Bagaimanapun, Zazie Beetz, yang memainkan watak Domino, tidak kembali dalam threequel kali ini, manakala tidak dipastikan sama ada Josh Brolin turut membintangi filem akan datang atau pun tidak.  Emma Corrin dan Matthew Macfadyen disahkan membintangi Deadpool 3, bagaimanapun watak mereka masih belum diketahui. Bintang Loki, Owen Wilson dikhabarkan akan muncul sebagai Morbius, dan jika perkhabaran itu tepat, filem ini dijangka menjadi satu lagi penggembaraan multiverse MCU. Deadpool 3 akan ditayangkan di pawagam pada 8 November 2024. 